**Gui Minhai**, kiin. 桂民海 tai kiin. 桂敏海, (s. 5. toukokuuta 1964 Ningbo, Kiina) on kiinalaissyntyinen ruotsalainen kirjankustantaja. Hän on ollut vuodesta 2015 vangittuna Kiinassa.

Gui Minhai muutti 1988 Kiinasta Ruotsiin opiskelemaan ja jäi sinne Taivaallisen rauhan aukion mielenosoitusten jälkeen 1989, kun Kiinan suhtautuminen demokratian kannattajiin oli muuttunut vihamieliseksi. Hän sai Ruotsin kansalaisuuden 1992. Hän väitteli tohtoriksi Ruotsissa, meni naimisiin, sai tyttären Angela Guin. Kun Kiinan poliittinen ilmapiiri vapautui, Gui palasi Kiinaan. Angela Gui asuu Britanniassa.

Gui Minhai perusti Hongkongiin kirjankustantamon Causeway Bay Books, joka julkaisee Manner-Kiinassa kiellettyjä kirjoja, jotka käsittelevät Manner-Kiinan poliittisia juonitteluja ja sisäpiirin tietoa Kiinan kommunistisesta puolueesta. Kustantamo on julkaissut kirjoja Mao Zedongin seksielämästä, Jiang Zeminiin liittyvistä korruptioepäilyistä ja useita kirjoja Xi Jinpingistä.

Vangitseminen Kiinassa
----------------------

Gui Minhai katosi Thaimaassa Pattayalla 17. lokakuuta 2015 sen jälkeen kun hänen oli nähty poistuvan asunnostaan tuntemattoman miehen kanssa. Gui Minhain katoamisen jälkeen katosi loka-joulukuussa 2015 neljä muutakin Causeway Bay Bookin työntekijää. Ennen katoamistaan Guin sanotaan valmistelleen kirjan *Xi Jinping ja hänen rakastajattarensa* tai *Xi ja hänen kuusi naistaan* julkaisemista.

Gui Minhai sanoi 17. tammikuuta 2016 Kiinan valtion CCTV-televisiokanavalla palanneensa Kiinaan vapaaehtoisesti vastaamaan vuonna 2003 tapahtuneesta liikennerikkomuksestaan, Kiinan väitteiden mukaan ottaakseen vastuun opiskelijan kuoleman aiheuttaneesta yliajosta. Asia on kuitenkin epäselvä. Kiinan viranomaiset ilmoittivat lokakuussa 2017, että Gui on vapautettu. Gui Minhai otettiin jälleen kiinni 20. tammikuuta 2018, kun hän oli kahden ruotsalaisen diplomaatin kanssa junassa matkalla Shanghaista Pekingiin Ruotsin suurlähetystöön tapaamaan ruotsalaista lääkäriä. Hänellä epäiltiin ALS-tautia. Kiina sanoi syyksi epäilyn valtionsalaisuuksien vuotamisesta. Gui esiintyi Kiinan televisiossa jälleen 9. helmikuuta 2018 ja sanoi palauttavansa juuri saamansa ilmaisunvapauspalkinnon *Prix Voltairen* ja syytti tilanteestaan Ruotsin viranomaisia.

Gui Minhain vapauttamisyrityksiä
--------------------------------

Ollessaan valtiovierailulla Kiinassa heinäkuussa 2017 otti Stefan Löfven tapauksen esiin keskustelussa Xi Jinpingin kanssa. EU:n ulkopoliittinen edustaja Federica Mogherini vaati tammikuussa 2018 Guin vapauttamista. 37 europarlamentaarikkoa kirjoitti helmikuussa 2018 Xi Jinpingille kirjeen, jossa he vaativat Gui Minhain vapauttamista ilman ehtoja.

Ruotsin PEN myönsi Gui Minhaille 15. marraskuuta 2019 poissaolevana Tucholskyn palkinnon.

Huomautukset
------------

1. ↑  Kiinaksi: 习近平与他的情人们.

Lähteet
-------

1. 1 2 3 4  Chinese Police Seize Publisher From Train in Front of Diplomats The New York Times Company. Viitattu 18.2.2019. (englanniksi)
2. ↑  219. Gui Minhai Independent Chinese PEN Center. Viitattu 18.2.2019. (englanniksi)
3. ↑  Bring Home Gui Minhai: Sweden’s China Visit Checklist Human Rights Watch. Viitattu 18.2.2019. (englanniksi)
4. 1 2 3 4 5  Why is China afraid of this man? The Washington Post. Viitattu 18.2.2019. (englanniksi)
5. 1 2  Päivi Kerola: Ruotsi kutsui Kiinan-lähettiläänsä kotiin *yle.fi, uutiset*.  14.2.2019. Viitattu 19.1.2020.
6. 1 2 3 4  China: Release Abducted Swedish Bookseller Human Rights Watch. Viitattu 18.2.2019. (englanniksi)
7. ↑  Disappearance of 5 Tied to Publisher Prompts Broader Worries in Hong Kong The New York Time. Viitattu 18.2.2019. (englanniksi)
8. 1 2 3 4 5 6  Fallet Gui Minhai: Detta har hänt SVT. Viitattu 18.2.2019. (ruotsiksi)
9. ↑  习近平与他的情人们: 铜锣湾书店的滑铁卢之书 Causeway Bay Books. Viitattu 18.2.2019.
10. ↑  'Smear campaign' against Chinese president linked to disappearance of Hong Kong booksellers The Guardian. Viitattu 18.2.2019. (englanniksi)
11. ↑  Sari Taussi: Kiinan tv:hen ilmestyi kadonnut hongkongilainen kirjakauppias *Yle.fi, uutiset*.  18.1.2016. Viitattu 19.1.2020.
12. ↑  Juho Tuomisto: Ruotsalaisen kirjakustantajan pidätysdraama jatkuu Kiinassa *Yle.fi, uutiset*.  9.3.2018. Viitattu 19.1.2020.
13. ↑  Löfven lyfte frågan om Gui Minhai i möte med Xi Svenska dagbladet. Viitattu 18.2.2019. (ruotsiksi)
14. ↑  Pirkko Pöntinen: Myös EU vaatii Kiinassa pidätetyn ruotsalaisen vapauttamista *Yle.fi, uutiset*.  24.1.2018. Viitattu 19.1.2020.
15. ↑  Amanda Lind: "Svensk yttrandefrihet gäller" Dagens nyheter. Viitattu 17.11.2019. (englanniksi)
16. ↑  Gui Minhai prisades av Svenska Pen Sydsvenskan. Viitattu 17.11.2019. (ruotsiksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Yhdysvallat
* Ruotsi

 |

 |